Suresh 108 Views kapil
కోహ్లీ ట్రిపుల్‌ సెంచరీ సాధనపై కపిల్‌ ఆకాంక్ష నెరవేరేనా ?
న్యూఢిల్లీ: వరుసగా మూడు సిరీస్‌ విజయాలతో దూసుకుపోతున్న టీమిండియా కెప్టెన్‌ కోహ్లీపై ప్రశంసల వర్షం కురుస్తుంది.తాజాగా కోహ్లీని మాజీ క్రికెట్‌ లెజెండ్‌ కపిల్‌దేవ్‌ ప్రశంసలతో ముంచెత్తాడు.తాను చూసిన అత్యుత్తమబ్యాట్స్‌మెన్‌ కోహ్లీ అని కొనియాడాడు.కోహ్లీ ఒక క్రికెటర్‌ కాదని,క్రికెట్‌ లెజెండ్స్‌ సచిన్‌,వివ్‌ రిచర్డ్స్‌ల కలబోతని కొనియాడాడు.వరుసగా నాలుగు టెస్టు సిరీస్‌ల్లో నాలుగు డబుల్‌ సెంచరీలు సాధించిన కోహ్లీ ఆస్ట్రేలియాతో పిబ్రవరి 23 నుంచి ఆరంభం కానున్న నాలుగు టెస్టు మ్యాచ్‌ల సిరీస్‌లో ట్రిపుల్‌ సెంచరీ సాధించాలని ఇటీవల ఆశాభావం వ్యక్తం చేసిన సంగతి తెలిసిందే.కానీ అనూహ్యంగా కోహ్లీకి గాయం కావడంతో ఇప్పుడిప్పుడే కోలుకుంటున్నాడు.
తాజాగా ధర్మశాలలో జరిగిన ప్రాక్టీస్‌లో కూడా కోహ్లీ పాల్గొన లేదు.గాయానికి ముందు కూడా కోహ్లీ ఆసీస్‌తో జరుగుతున్న సిరీస్‌ లో సరైన విధంగా సత్తా చాటలేకపోయాడు.కనీసం ఏ ఇన్నింగ్స్‌లోనూ సెంచరీ కూడా చేయలేదు ఏ ఆటగాడైన 10 టెస్టుల్లో 10 డబుల్‌ సెంచరీలు చేస్తాడని మనం ఊహించలేం, అయితే 8-10 టెస్టుల్లో నాలుగు డబుల్‌ సెంచరీలు చేయడం నిజంగా ఒక అద్భుతం.హైదరాబాద్‌ వేదికగా బంగ్లాదేశ్‌తో జరిగిన ఏకైక టెస్టులో కోహ్లీ ట్రిపుల్‌ సెంచరీ చేస్తాడని భావించానని కపిల్‌ పేర్కొన్నాడు.కానీ అలా జరుగలేదు. అప్పుడు మిస్‌ అయినా ఆస్ట్రేలియాతో జరిగే టెస్టు సిరీస్‌లో ఇది సాధ్యం అవుతుందని అనుకుంటున్నానని కపిల్‌ ఆశా భావం వ్యక్తం చేశాడు.ఇక దక్షిణాఫ్రికా ఆటగాడు డివిలియర్స్‌ భీకర ఇన్నింగ్స్‌లు ఆడినా అతడి కంటే టెక్నికల్‌గా కోహ్లీనే బెటర్‌ అని కపిల్‌ దేవ్‌ తేల్చి చెప్పాడు.భవిష్యత్తులో ఆసీస్‌ క్రికెట్‌ లెజెండ్‌ బ్యాట్స్‌మెన్‌ డాన్‌ బ్రాడ్‌మన్‌ కంటే ముందుగా కోహ్లీనే కొలమానంగా చూస్తారన్నాడు.కపిల్‌ ఆశించిన విధంగా కోహ్లీ ట్రిపుల్‌ సెంచరీ ఈ సిరీస్‌లో చేయడం అనుమానమనే విదంగా పరిస్థితి కనిపిస్తుంది.